### Beslutning

Taget til efterretning.

Afbud: Yda Østergaard, Jack Carlsen

### Sagsfremstilling

## Resume og sagens baggrund

Økonomistaben fremlægger budgetopfølgning hver måned (på nær pr. 30.06) for de enkelte udvalg.

For at effektivisere og forenkle denne opgave fremsendes hermed forslag til en ændring i frekvensen for fremlæggelse af budgetopfølgning på udvalgsniveau.

## Indstillinger

Direktøren indstiller at Økonomiudvalget godkender, at Økonomistaben fremadrettet fremlægger budgetopfølgning til de enkelte udvalg 5 gange årligt; pr. 31.03, pr. 31.05, pr. 31.07, pr. 30.09 og pr. 30.11. Sagen sendes herefter til orientering i Kommunalbestyrelsen.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Siden 2009 har Økonomistaben fremlagt budgetopfølgning hver måned (på nær pr. 30.06) for de enkelte udvalg, på baggrund af de enkelte partnerskabsholderes månedlige  økonomitjek. Metoden blev udarbejdet, fordi der var behov for tæt økonomistyring i en periode med mange store budgetoverskridelser.

Kalundborg Kommune har på nuværende tidspunkt 43 partnerskabsholdere, og langt de fleste af disse har nu en god økonomistyring og overholder deres budget. Partnerskabsholderne udarbejder månedsvis budgetopfølgning til brug for egen styring og til den samlede månedsvise økonomirapportering til Direktionen og Økonomiudvalget.

På den baggrund foreslås at antallet af budgetopfølgninger i de politiske udvalg reduceres fra 11 gange årligt til 5 gange årligt.

Det foreslås, at

* Partnerskabsholderne foretager økonomitjek, som hidtil, mindst 1 gang pr. måned ved brug af eksisterende skabeloner/praksis.
* Direktionen og Økonomiudvalget modtager månedsvis en samlet orientering om indmeldingerne fra partnerskabsholderne.
* Økonomistaben gennemgår partnerskabsholdernes økonomitjek 5 gange årligt i stedet for 11 gange årligt som nu - og udarbejder i den forbindelse budgetopfølgning til politisk orientering. De 5 årlige budgetopfølgninger vil ligge:

pr. 31.03, pr. 31.05, pr. 31.07, pr. 30.09 og pr. 30.11.

Imellem tidspunkterne for budgetopfølgningerne følger Økonomistaben udviklingen og understøtter, hvor der er behov.

Endvidere vil områderne: Voksenspecial, Børn og Familie og Ældreområdet blive fulgt tæt, som hidtil.

Konstateres væsentlige budgetoverskridelser på et udvalgsområde, som kræver handling her og nu, fremlægges sagen for det politiske niveau på det kommende møde i udvalget.

## Økonomiske konsekvenser

Ingen.

### Sagens forløb

04-12-2023 Direktionen
Anbefales.
13-12-2023 Økonomiudvalget
Anbefales.